Trump și Putin se contrazic deja despre ce au vorbit la telefon. Ce spune liderul de la Casa Albă și ce a transmis Kremlinul
Președintele american Donald Trump spune, într-un interviu acordat postului Fox News după apelul dintre cei doi lideri de marți, că nu a discutat cu președintele rus Vladimir Putin despre ajutorul militar oferit Ucrainei în timpul convorbirii telefonice de aproape două ore. De cealaltă parte, Kremlinul susține nu doar că au vorbit despre ajutorul militar, ci „s-a pus accent” pe acest element, fiind principala condiție a lui Putin pentru a ajunge la un acord în mai multe etape.